Afgeschuinde beker 160ml - 20stuks
Luxe plastic transparante bekers, 160ml
Afmeting: Hoogte: 8cm, Diameter: 5.5cm
Verpakking : 20 stuks
Elk pakket bevat 20 elegante glazen. Amper tyd vir groot aksie | Xplorio Gansbaai
Amper tyd vir groot aksie
Daar word wel kabeljou gevang en by Holbaai is daar mooi visse aangekeer, en ook heelwat kleintjies, en die voorspelling was dus reg dat hulle die jaar vroeg hulle verskyning sal maak. Maar die werklike aksie is nog om die draai!
Daar sal baie mense wees wat dit as doodnatuurlik ervaar dat die end van die jaar maar hulle tyd is en geen verdere aandag daaraan sal spandeer nie. Maar dink so bietjie -- waarom juis die end van die jaar? Wat maak so ‘n verskynsel so ‘n jaarlikse gebeurtenis? Is dit maar hulle tyd? Ek het ook daaroor nagedink en probeer om ‘n antwoord daarvoor te vind. En wanneer jy die volgende verklaring lees sal jy dit seker as “nou ja, dis mos logies, hoekom maak die man so ‘n groot storie daarvan?” as vanselfsprekend aanvaar.
So is my redenasie -- die winter is verby, die somer is op ons, en dis die tyd vir die suidooswinde, en hierdie winde met die regte temperatuur veroorsaak die kleurwater. Dít weer is waarvoor die kabeljou wag en in hierdie water word hulle gehengel. Gaan kyk maar hoe lyk die see en die kans is goed dat dit kabeljouwater sal wees. En soos die dae aanstap, so verbeter toestande en so word ook meer vis gevang. Logies, nê! Wat my egter nog steeds dronkslaan is waar is die vis, of waarheen is hulle wanneer die water nog nie reg is nie? Ek kan nie glo dat hulle heeltemal gee pad nie. Die baie kleintjies wat nou gevang word is mos deur groter vis uitgebroei, en waar is hulle dan, intussen? Ek voorspel weer eens dat daar ‘n tydjie op ons wag dat nie net kabeljou nie, maar ook ander visse gaan sorg dat ons ‘n goeie tyd op en langs die water gaan hê. Lekker by die see!
Opsomming NOVEMBER 1999-2013
1999. PW’s, 1 rooisteenbras, witstompies, hotties, kreef. *Ander bote vang geelbek.
2000. Baie geelbek. Kreef
2001 Geen rekord (Nov.)
2002. Hotties, baie geelbek, roman.
2003. Geelbek, hotties, kreef. *Ander bote vang tjokka, roman.
2004. Roman, hotties, kabeljou, kreef, geelstert
2005. Kreef, hotties, roman, kabeljou.
2006. Hotties, kreef, snoek.
2007. Roman, hotties, klein kabeljou.
2008. Silwervis, hotties, roman, kabeljoutjies, elf.
2009. Baie hotties, geelbek, roman, haai. *Ander bote, tjokka, kreef.
2010. Geelbek, roman, PW’s (1 van 3,45 kg.), kreef, snoekies, 25 rooisteenbrasse (almal ondermaat).
2011. Hotties, roman, heelwat geelbek. Kabeljou, haai.
2012. Hotties, snoek, geelbek, kabeljou, roman.
2013. Roman, silwervis, hotties.